Ұлақов, С.

 Қашықтықтан оқыту - білім берудегі жаңа технология. [Текст] / С. Ұлақов // Орталық Қазақстан. - 2016. - №108-109. - 7 б.

Қашықтықтан окыту-білім берудегі жаңа технология

 Бүгінгі әлем дамуынын жаңа ұстанымдары білім беру жүйесінен күн сайынғы экономикалык, әлеуметттік және мәдени өзгерістерге мейлінше бейімделуді талап етеді.Әлемдегі барлык жоғары оқу орындары қазіргі күні «білім экономикасын»құру бағытында жұмыс істеп жатыр. Бұл ауқымды мәселе туралы Қазақстан Республикасының Президенті Н.Назарбаев жыл сайынғы өзінің Қазақстан халқына Жолдауында әрқашан айтып келеді.Сондықтан,өз шәкірттеріне сапалы нәтижелі білім беруді мақсат еткен әрбір жоғары оқу орны өз тәжірибесін жаңашылдық арнасына бағыттап ,әр әдісін тиімді қолдануы шарт.

 Қазіргі уақытта ақпараттық-коммуникациялық технологиялардың заманауи талаптарға сай дамуы білімді бағалау және пайдалану жүйесін уақытылы өзгертіп отыруды талап етеді. Осыған байланысты оқытуда қолданылатын әдіс-тәсілдер,әдістемелер,технологиялар білім беру талаптарына байланысты жаңартылып отырады. Сапалы терең білімді меңгеруге талпынған өскелең ұрпақтың жеткілікті дәрежеде сандық сауаттылығы бар, себебі олар өмір жағдайлары барысында жаңа технологияның барлық мүмкіндіктерін пайдаланады. Сол мүмкіндіктерді нәтижелі қолдану оқытушының біліктілігіне, біліміне, тәжірибесіне байланысты.

 Қашықтықтан оқыту-бұл оқу үдерісінің оқытушы мен студенттер арасында ақпараттық-коммуникациялық технологияларды пайдалану арқылы оқу үдерісін жүргізу мен ұйымдастырудың заманауи тәсілі.

 Қашықтықтан оқытудың әдіс-тәсілдері студентке жеке талап қоюмен қатар,оқытушымен тікелей қарым-қатынаста болуын іске асырады.

 Оқытушының да,студенттің де оқытудың уақыты мен орнын тиімді таңдай білуі,білімнің тиянақтылыгы,білім берудің саралау жүйесі мен әрбір студентпен жекелей жұмыс,уақыт пен қаржының үнемділігі қашықтықтан оқытудың артықшылықтары болып саналады.

 Қашықтықтан оқыту халықаралық тәжірибеге сәйкес үздік отандық білім беру жүйесі негізінде студенттер білімінің жоғары деңгейге жетуді,қашықтықтан оқытуды пайдаланушылардың әлеуметтік-мәдени және психологиялық жас ерекшелігін ескере отырып,теориялық,ғылыми-психологиялық арнайы әдістемелер құрастыруды,оқу үрдісі мен оқу орнын басқаруда пайдаланылатын ақпараттық технологияларды үнемі дамытып отыру сияқты мақсаты мен міндеттерді алға қояды.

 Қазтұтынуодағы Қарағанды экономикалық университетінде заман талабына сай қашықтықтан білім беру технологиясы (ҚБТ)сырттай оқу формасы мен мүмкіндігі шектеулі тұлғалар,сондай-ақ,ғылыми тағылымдама және алмасу бағдарламалары бойынша мемлекеттен тысқары шыққан білім алушылар үшін қолданылады.Сырттай бөлімге жоғары білім негізінде (екінші жоғарғы-оқу мерзімі 2 жыл) және колледжден кейін (бірінші жоғарғы қысқартылған –оқу мерзімі 3жыл).

 Қашықтықтан оқыту технологияларын қолдана отырып,сырттай оқыту-өзекті әрі сұранысқа ие,таңдаулы мамандықтарды алуға мүмкіндік береді және ыңғайлы әрі жұмыстан қол үзбей оқуға қолайлы. Оқу жаңашылдық электронды білім беру платформасы арқылы жүзеге асырылады,кез келген уақытта интернетке қосылған компьютер немесе планшет арқылы оқу материалдарына қол жеткізуге мүмкіндік береді.

 Қашықтықтан білім беру технологиясын қолдану арқылы сырттай және кешкі қашықтықтан оқыту факультеті сырттай оқу бөлімі бойынша мамандарды даярлаудағы және қашықтықтан оқыту технологиясын жүзеге асырудағы университтеттің құрылымдық бөлімшесі болып табылады.

 Біздің сырттай және кешкі қашықтықтан оқыту факультеті студенттерді қабылдайды,ал,оларға мамандық бойынша университеттегі күндізгі бөлімдегі экономика және басқару,есеп-қаржы,бизнес және құқық факультеттеріндегі 16 мамандандырылған кафедраның тәжірибелі ұстаздары білім береді. Бұған қоса құқық қорғау органдарының жұмыс істеп жүрген қызметкерлері, заңгерлер, кәсіпорындар мен коммерциялық құрылымдардың мамандары,қалалық және облыстық әкімдіктердің аппарат басшылары келіп,дәрістер оқиды.Сондықтан да мұнда білім берудің сапасы басқа білім беру жүйелерінің сапасынан еш кем емес.Күндізгі бөлімде оқылатын бағдарлама толық қамтылады. Бұған қоса өз қалауы бойынша «тапсырыс бойынша білім»қалыптастыра отырып,белгілі бір оқу жоспары мен курсын таңдап алуга да болады.

 Заңды және (немесе) жеке тұлғалар оқыту құнын келісім-шарт негізінде төлеу арқылы жүргізіледі.Факультет бакалавриаттың 21 бағыты бойынша өндірістен қол үзбей оқытуды жүзеге асырады.

 Осыған орай жұмыс істеп жүріп,білім алғысы келетіндерді оқуға шақырамыз.Біздің факультет оқитындардың жасына қарамастан,сыртай қашықтықтан оқу олардың лауазымдық өсуі және өзінің мүмкіндігін ашуы үшін қажетті жағдайдың барлығын жасайды.

С. Ұлақов

Қарағанды экономикалық университетінң

сырттай және кешкі қашықтықтан оқыту

факультетінің деканы, профессор.